ভারতীয় লোকোমোটিভ ক্লাস ডাব্লিউএএম-৪

ডাব্লিউএএম-৪ ভারতীয় রেলের অন্যতম সফল লোকোমোটিভ শ্রেণি যা ৫০ বছরেরও বেশি সময় ধরে যাত্রীবাহী এবং মালবাহী ট্রেনে সেবা দিয়ে আসছে। পরবর্তীতে ডাব্লিউসিএএম-১, ডাব্লিউএজি-৫এ, ডাব্লিউসিজি-২ এবং কিছু ডাব্লিউএপি মডেলের মতো আরও কয়েকটি লোকোমোটিভের ডিজাইন ধারণা এই লোকোমোটিভ থেকে নেওয়া হয়। তবে ডাব্লিউএপি-৫ এবং ডব্লিউএপি-৭ এর মতো নতুন লোকোমোটিভের আগমনের সাথে সাথে ডাব্লিউএএম-৪ লোকোমোটিভ ছোট ছোট যাত্রীবাহী ট্রেন টাওনা শুরু করে এবং বার্ধক্যজনিত কারণে সময়ের সাথে সাথে সকল লোকোমোটিভ মেইনলাইনের সেবা থেকে প্রত্যাহার করা হয়।
১৯৯০ এর দশকের গোড়ার দিকে পূর্ববর্তী ডাব্লিউএএম-১/২ এবং ডাব্লিউএজি-১/২/৩/৪ শ্রেণীগুলোর বিভিন্ন ত্রুটি মোকাবেলার লক্ষ্যে এবং ১৯৯০ দশকে ভারতীয় রেল থেকে বাষ্পীয় লোকোমোটিভ প্রত্যাহার করার লক্ষ্যে ডাব্লিউএএম-৪ এর উৎপাদন শুরু হয়েছিল। পূর্বের বৈদ্যুতিক লোকোমোটিভগুলো ভারতের পরিবেশের সাথে সামঞ্জস্য ছিলো না।
তাই আরডিএসও এবং সিএলডাব্লিউ এর ডিজাইনাররা নিম্নলিখিতটি ডিজাইন ব্যবহার করার সিদ্ধান্ত নিয়েছিলেন:
১৯৭০ সালে এই লোকোমোটিভগুলির উৎপাদন শুরু হয়েছিলো এবং ১৩ বছর ধরে ঠিক ৫০০টি লোকোমোটিভ উৎপাদন করে ১৯৮৩ সালের ৩ আগস্টে উৎপাদন শেষ হয়। প্রথম লোকোটি ছিলো ২০৪০০ নং, এবং সর্বশেষ লোকো ছিলো ২১৩৯৯ নং যা নাম দেওয়া হয় "অনন্ত"। একটি ডাব্লিউএএম-৪ লোকো সাধারণত ২৪ কোচ পর্যন্ত যাত্রীবাহী ট্রেন টানতে পারে। এই লোকোমোটিভ শ্রেণি ভারতের পরিবেশের সাথে উপযুক্ত ছিলো বিধায় দারুণ সফলতা অর্জন করে।
এই লোকো ক্লাসটি বিভিন্ন প্রকারের পরিবর্তিত রূপে দেখা গেছে, কারণ প্রচুর ওয়ার্কশপ এবং শেডগুলি লোকোমোটিভ ডিজাইনের তাদের নিজেদের মতো পরিবর্তন করেছে। যদিও এই লোকোর কোড লোকোকে মিশ্র-ব্যবহারের লোকো নির্দেশিত করে, বেশিরভাগ ডাব্লিউএএম-৪ লোকোমোটিভ যাত্রীবাহী ট্রেনেই ব্যবহার হতো।
কিছু পরিবর্তিত রূপ হচ্ছে:
'ডিবি' বা 'ডি' দ্বারা সাধারণত (তবে সম্ভবত সবসময় নয়) ডুয়েল-ব্রেক সক্ষমতা, 'এইচএস' দ্বারা সম্ভবত 'হাই স্পিড' বা 'উচ্চ-গতি' এবং '২এস', '৩ পি', '৬ পি' ইত্যাদি দ্বারা শ্রেণি বা সমান্তরাল সমবায়ে যুক্ত ট্র্যাকশন মোটরসমূহ নির্দেশ করে। ডাব্লিউএএম-৪ এ ছয়টি ট্র্যাকশন মোটর রয়েছে এবং মূলত তারা বিভিন্ন পাওয়ার সেটিংসে বিভিন্ন কনফিগারেশনে উপলব্ধ হওয়ার জন্য তারযুক্ত ছিল। ১৪তম নচ পর্যন্ত সমস্ত মোটর শ্রেণি সমবায়ে (১৪ নম্বর নচে সমস্ত রেসিস্টর বাদ পড়ে); ২১তম নচ পর্যন্ত শ্রেণি-সমান্তরাল সংমিশ্রণে (৩ জোড়া মোটর শ্রেণিতে এবং জোড়গুলি নিজেদের মধ্যে সমান্তরালে রয়েছে); এবং পরবর্তী নচগুলোতে সকল মোটর সমান্তরাল সমবায়ে (৩০তম নচ পর্যন্ত সকল মোটরই সমান্তরাল, সাথে সমস্ত রেসিস্টর বাদ পড়ে) যুক্ত। এটি ডাব্লিউসিএএম-এক্স সিরিজের লোকোমোটিভগুলোরও মূল কনফিগারেশন।
ডাব্লিউএএম-৪ লোকোমোটিভগুলি পরে পুনরায় কনফিগার করা হয়েছিল যেখানে সমস্ত মোটর সর্বদা সমান্তরালে যুক্ত (৬পি ভেরিয়েন্ট); অথবা ৩টি শ্রেণি সমবায়ে যুক্ত মোটর জোড়, যেখানে জোড়গুলো সমান্তরালে যুক্ত (২এস ৩পি ভেরিয়েন্ট)। সিএলডাব্লিউ থেকে কিছু ডাব্লিউএএম-৪ লোকোমোটিভগুলি শুরু থেকেই ২এস ৩পি কনফিগারেশনে ছিলো বলে মনে করা হয়। মিশ্র-ট্রাফিকের জন্য ২এস ৩পি কনফিগারেশন অধিক উপযুক্ত ছিল কারণ এই ধরনের লোকোমোটিভগুলি স্টলিং ছাড়াই বড় লোড বহন করতে পারে। তবে যাত্রীবাহী ট্রেনে ডাব্লিউএএম-৪ লোকোর অধিক ব্যবহারের কারণে ৬পি কনফিগারেশন যাত্রীবাহী ট্রেনের লোকোমোটিভে অধিক উপযুক্ত কারণ এর মাধ্যমে অধিক ত্বরণ ও গতি তোলা সম্ভব।
এই লোকোগুলোতে বিভিন্ন ধরনের রং রয়েছে, যেখানে প্রতিটি লোকো শেডের নিজস্ব রং রয়েছে।
আরডিএসও এই লোকোগুলোকে MU অবস্থায় ১০০ কিমি/ঘণ্টার উপরে চলার অনুমতি না দেওয়ায় অধিকাংশ লোকো থেকে MU সক্ষমতা সরিয়ে ফেলা হয়।
ভারতীয় রেলওয়ে কয়েকটি ডাব্লিউএএম-৪ লোকোমোটিভের নামকরণ করেছে। 
কয়েকটি ডাব্লিউএএম-৪ লোকোমোটিভ ভারতীয় রেল ভারতের বিভিন্ন জায়গায় সংরক্ষণ করেছে।